Ռուստամ Միննիխանով

Ռուստամ Նուրգալիևիչ Միննիխանով (, , ), ազգությամբ թաթար պետական և քաղաքական գործիչ, Ռուսաստանի Դաշնության դաշնային սուբյեկտ Թաթարստանի Հանրապետության երկրորդ և ներկա նախագահը։ «Միասնական Ռուսաստան» կուսակցության գերագույն խորհրդի անդամ։

Վաղ կյանք և կրթություն
Ռուստամ Միննիխանովը ծնվել է 1957 թվականի մարտի 1-ին Թաթարական ԻԽՍՀ Ռիբնո-Սլոբոդսկի շրջանի Նոր Արիշ գյուղում, Վոլգայի թաթարների ընտանիքում։ Հայրը՝ Նուրգալի Միննիխանովիչը (1930-2001), 1962-1990 թվականներին եղել է Սաբինսկի անտառարդյունաբերական տնտեսության տնօրեն։

1978 թվականին Ռուստամ Միննիխանովն ավարտել է Կազանի գյուղատնտեսական ինստիտուտը՝ ստանալով մեխանիկական ինժեների մասնագիտություն, 1986 թվականին Մոսկվայի խորհրդային առևտրի ինստիտուտի Կազանի մասնաճյուղի «ապրանքագիտություն և պարենային ապրանքների առևտրի կազմակերպում» բաժինը (բարձր որակավորման ապրանքային փորձագետ)։ Նա  տնտեսական գիտությունների դոկտոր է։

Միննիխանովն ամուսնացած է և ունի 2 որդի։ Նրա որդի Իրեկ Միննիխանովը մահացել է թաթարական ավիաուղիների Boeing 737-ի ավիավթարի արդյունքում 2013 թվականի նոյեմբերի 17-ին։

Կարիերա  
1978 թվականին ինստիտուտը ավարտելուց հետո Ռուստամ Միննիխանովն սկսել է իր կարիերան որպես ինժեներ Սաբինսկի շրջանի Սելխոտեխնիակայի ասոցիացիայում։ Ապա աշխատել է որպես ավագ ինժեներ և գլխավոր ինժեներ փայտամշակման արդյունաբերության ոլորտում և սպառողների միության նախագահի տեղակալ։

1985–1993 թթ․ նա աշխատել է Արսկի շրջանի սպառողների միության նախագահ,  ժողովրդական պատգամավորների շրջանային խորհրդի գործադիր կոմիտեի նախագահ, վարչության պետի առաջին տեղակալ։

1993  թվականին նա նշանակվել է Վիսոկոգորսկի  վարչությամ պետ, իսկ 1996 թվականի նոյեմբերին Թաթարստանի Հանրապետության ֆինանսների նախագահ։ 1998 թվականի հուլիսի 10-ից մինչև 2010 թվականի մարտի 25-ը նա եղել է  Թաթարստանի վարչապետ։ Իր պաշտոնավարման տարիներին որպես հանրապետության  ​​վարչապետ, Մինննխանովը շարունակում էր զբաղվել արդյունաբերությամբ, ծառայելով որպես «Տաթնեֆտ» նավթային ընկերության տնօրենների խորհրդի նախագահ 2005-2006 թթ․։ Որպես վարչապետ նա հայտնի է եղել տեխնոլոգիական նորարարությունների ոլորտում ցուցաբերած էնտուզիազմով նպաստելով, որ Հանրապետությունը անցնի թվային, ոչ թղթային կառավարության և պաշտոնական բիզնեսի ոլորտում գործարքները կատարվեն էլեկտրոնային փաստաթղթերով և պաշտոնական փաստաթղթերի էլեկտրոնային ստորագրմամբ։

2010 թվականի հունվարի 27-ին Ռուսաստանի նախագահ Դմիտրի Մեդվեդևը ներկայացրել է որպես Թաթարստանի Հանրապետության նոր նախագահի թեկնածու և 2010 թվականի մարտի 25-իվ պաշտոնապես զբաղեցրել է նախագահի պաշտոնը։

2014 թվականի  2014 թ. Ղրիմի ճգնաժամի ընթացքում Միննիխանովը հանդես է եկել որպես միջնորդ, Կրեմլի ղեկավարության ու  Ղրիմի թաթարական համայնքի միջև, երբ Ղրիմի թաթարների շրջանում մտավախություն կար, որ իրենք կարող են ենթարկվել Ռուսաստանի կողմից հետապնդումների, եթե  վերջինս բռնակցի թերակղզին։

Հոբբի 
Ռուստամ Միննիխանովն արժանացել է Ռուսաստանի Դաշնության սպորտի վաստակավոր վարպետի կոչման։ Ավտոսպորտի մեծ սիրահար է և պրոֆեսիանոլ ավտոարշավորդ։ Պարբերաբար մասնակցում է Թաթարստանում ու Ռուսաստանում անցկացվող, ինչպես նաև միջազգային մրցումների, այդ թվում նաև Եվրոպայի առաջնությանը։ 2001 թվականին հաղթել է «Արծաթե նավակ» հեղինակավոր ավտոարշավում։ 2001, 2002 և 2003 թվականներին դարձել է Ռուսաստանի չեմպիոն Դ2 դասի ավտոքրոսում։ 2004 և 2005 թվականներին, մրցարշավին մասնակցելով Ford Puma ավտոմեքենայով, նվաճել է բրոնզե մեդալ Եվրոպայի առաջնության՝ D1 դասի ավտոքրոսում։ Բազմիցս ճանաչվել է Ռուսաստանի չեմպիոն ավտոքրոսի, ռալլի-քրոսի մրցումներում ու ձմեռային թրեքային մրցարշավներում։ Թաթարստանի նախագահի գավաթի խաղարկությունների բազմակի հաղթող է (այդ թվում նաև Թաթարստանի նախագահ դառնալուց հետո)։

Կարողանում է վարել ուղղաթիռ։

Պարգևներ
Հայրենիքին մատուցած ծառայությունների համար IV աստիճանի շքանշան (3 հոկտեմբերի, 2007 թվական)
 Ալեքսանդր Նևսկու շքանշան (1 մարտի, 2017 թվական) – պետությանը մատուցած անձնական հատուկ ծառայությունների և Ռուսաստանի Դաշնության միջազգային հեղինակության ամրապնդման գործում ունեցած մեծ ներդրման համար
 «Ռազմական ծառայությունների համար» շքանշան (2012 թվական)
 Պատվո շքանշան (23 հունվարի, 2014 թվական) – 2013 թվականին Կազան քաղաքում կայացած XXVII Համաշխարհային ամառային ունիվերսիադայի նախապատրաստման ու անցկացման գործում ունեցած մեծ ներդրման համար
 Բարեկամության շքանշան (22 հուլիսի, 2002 թվական) – տարածաշրջանի սոցիալ-տնտեսական զարգացման գործում ունեցած մեծ ներդրման և բազմամյա բարեխիղճ աշխատանքի համար
Մեդալ «Ի նշանավորումն Սանկտ Պետերբուրգի 300-ամյակի» (2003 թվական)
Մեդալ  «Ի նշանավորումն Կազանի 1000-ամյակի» (2005 թվական)
Մեդալ «Արտակարգ իրավիճակների  հետևանքների վերացման գործում ցուցաբերած գերազանցության համար» 
Թաթարստանի Հանրապետությանը մատուցած ծառայությունների համար (1 մարտի, 2007 թվական)

Ծանոթագրություններ

Արտաքին հղումներ 
 The inauguration ceremony of Minnikhanov

Ռուս պետական գործիչներ
Ռուս քաղաքական գործիչներ
Տնտեսագիտական գիտությունների դոկտորներ
Ռուսաստանի սպորտի վաստակավոր վարպետներ
«Միասնական Ռուսաստան» կուսակցության անդամներ
Բարեկամության շքանշանի ասպետներ (Ռուսաստան)
«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Պատվո շքանշանի ասպետներ (Ռուսաստան)